《石榴花》
清代·朱仕玠

拗并茸蒲映酒尊，节临重五已开繁。争看如火南风树，那谢屯云西域根。

子绽绿蛇珠颗颗，花垂红鹊羽翻翻。林阴弥望都如许，赖尔浓芳占小园。

作者简介：福建建宁人，字璧丰，号筠园。朱仕琇兄。乾隆十八年拔贡生。授德化教谕，后升内黄知县，未上任而卒。有《筠园诗稿》、《小琉球漫志》、《龙山漫录》等。